cyanic-selkie/wikianc huggingface dataset:
Reddalskanalen
Kanalen ble laget i 1877 for å gi plass til mer dyrkningsjord til bygdene. Utgravingen kostet den gangen 83600 kroner og 1300 dekar matjord ble vunnet. Kanalen er tre kilometer mellom sjøen og Landvikvannet, og 300 meter mellom Landvikvannet og Reddalsvannet. Anleggelsen av kanalen førte til at Reddalsvannet ble 2,5 til 3 meter lavere, og Landviksvannet ble 2 meter lavere. De nye arealene ble tilgodesett de 84 bøndene som hadde jord i området, men de måtte betale for dette. Bekostningen av kanalen var det staten og kommunene Grimstad og Landvik som sto for. Fra 1881 til 1885 gikk dampbåten «Tryg» i rute mellom Grimstad og Reddal gjennom kanalen.
I dag er kanalen et mye brukt utfartssted for småbåter, og dette førte etter hvert med seg en merkbar slitasje, særlig ved forbygningene. Kanalen er derfor blitt bygd opp og tilbakeført til sin opprinnelige stand. Gjenåpningen foregikk i 2004.
I Kulturminneåret 1997 ble Reddalskanalen valgt til Grimstad kommunes fremste kulturminne, og dette er markert med informasjonstavle ved innseilingen fra Strandfjorden. Her er også stilt opp møllesteinene etter den gamle mølla som en gang sto ved fossen her.
Fylogenetikk
Fylogenetikk er den delen av evolusjonsbiologien som rekonstruerer stamtrær; det vil si vitenskapen som avslører slektskapsforholdene mellom arter eller grupper av arter. Ordet kommer av de greske røttene φύλον (fylon), «stamme» og γένεσις (genesis), «dannelse». Beslektede ord er
Ordet kladistikk brukes også av og til som synonym, men kladistikk er i utgangspunktet en metode som brukes for å regne seg fram til stamtrær ut fra store mengder fysiske data om de artene man vil ha med i treet.
Metoder
I motsetning til hva man kunne tro, bygger ikke fylogenetikken på undersøkelser nødvendig vis på fossiler, selv om disse kan bidra med verdifull informasjon. Fylogenetikk benytter seg av kladistikk, som tar utgangspunkt i hvordan egenskaper er fordelt blant en serie organismene (nålevende eller fossile), og konstruerer stamtrær basert på dette. Denne metoden gir mulighet til å rekonstruere evolusjonær slektskapsrekonstruksjon også hvis man ikke hadde hatt kjennskap til fossiler i det hele tatt. Tradisjonelt har komparativ anatomi vært den viktigste metoden, men med datamaskiner har muligheten for statistiske analyser av for eksempel DNA gjort seg gjeldende. At genetiske og molekylære data skal ha revolusjonert fylogenetikken, er en utbredt overdrivelse. Det som har revolusjonert fylogenetikken er de metodologiske utviklingene, særlig muligheten for å regne på store datasett, mellom 1950-tallet og i dag.
Komparativ anatomi
Det er mulig å følge forandringen i bygning hos dyre- og plantegrupper gjennom å sammenlikne anatomiske særtrekk hos nålevende grupper. Ved hjelp av fossiler kan man også får en pekepinn om når og hvordan endringen i særtrekk har fåregått. Fram til DNA-sekvensering ble vanlig på 1980-tallet, var direkte sammenlikning den eneste måten man kunne få informasjon om slektskap. Særlg vanlig var denne metoden innenfor paleontologien, der sammenlikning med nålevde arter ble brukt for å forstå biologien, og derved evolusjonen til utdødde grupper.
Før datamaskiner kom i alminnelig bruk var kladistiske regnemetoder for arbeidskrevende til at det var mulig å regne seg fram med store datasett. I stedet lette forskere etter såkalte «nøkkelkarakterer», spesielle trekk som man antar har utviklet seg bare en gang, slik at alle som deler dette trekket er beslektet. Eksempler på slike trekk er lunger hos virveldyr og vinger hos insekter. Vinger hos virveldyr finnes derimot i mange grupper (fugler, flaggermus, de utdødde flyveøglene og om man strekker definisjonen litt hos flygefisk), og er derved analoge egenskaper som ikke kan brukes som nøkkeltrekk.
Fenetikk
Fenetikk er en matematisk modell for å beregne likheter mellom artene, uavhengig av om disse likhetene skyldtes felles opphav eller ikke. Modellen er basert på datamaskiners evne til å løse større tallmatriser som kan representere titals forskjellige egenskaper hos et tilsvarende antall arter. I fenetikk blir store mengde anatomiske data hos mange arter organisert i tabeller, og disse blir behandlet statistisk for å finne hvilke arter som er likest. Denne metoden ble utviklet og gjorde det mulig å effektivt organisere store og uoversiktlige artskomplekser. Ulempen er at metoden ikke skiller på om bygningtrekk er primitive eller avanserte, slik at metoden er sårbar for konvergent evolusjon.
Kladistikk
Den mest bruke metoden i dag er kladistiske analysen. I korte trekk går denne metoden ut på å identifisere trekk som kan klassifiseres som å være i en original («primitiv») tilstand eller en utviklet («avansert») tilstand. Store mengder slike data, ofte hundrevis av anatomiske trekk, blir så matet inn i et dataprogram, som beregner det mest sannsynlige stamtreet basert på disse dataene. Et slikt stamtre er derfor ikke nødvendigvis korrekt, men det statistisk mest sannsynlige. Den kladistiske metoden kan brukes på alle typer data som endrer seg forholdsvis sakte i evolusjonens løp, for eksempel anatomi eller rekkefølgen av gener på et kromosom.
Kladistikk fungerer best dersom man har et stort sett med anatomiske data. Jo flere data, jo større er sannsynligheten for at treet man får ut er korrekt, men samtidig blir det vanskelig å regne på. Metoden har store fordeler, særlig fordi den gjør det mulig å konstruere stamtrær utelukkende ved hjelp av DNA, men den har også enkelte ulemper. En av dem er at fjernliggende grupper kan bli tolket som beslektede (et fenomen kalt long branch attraction). Et annet problem er at metoden ble utviklet for å sammenlikne nålevende organismer hvor ingen arter er antatt å være stamart til noen annen i datasettet, slik at fossile forfedre og parafyletiske arter ikke kan identifiseres.
Resultater
Fylogenetikkens mål er å rekonstruere «livets tre» i størst mulig detalj. Man vil neppe få klarlagt samtlige forgreninger i livets tre. Grunnen til dette er at man må basere seg på evolusjonære forskjeller som har oppstått i artene mellom disse forgreningene. I tilfeller der det har gått forholdsvis kort tid mellom oppgreningene, kan det derfor være umulig å rekonstruere den nøyaktige rekkefølgen i etterkant.
Likevel har man i løpet av de siste par tiårene rukket å rekonstruere nokså store deler av stamtreet. Noen av slektskapshypotesene er fortsatt omstridt, dvs. at ulike typer egenskaper peker ut forskjellige grupper som hverandres nærmeste slektninger. Men det blir også flere og flere deler av livets tre som er kartlagt med stor sikkerhet.
For informasjon om stamtreet til enkelte grupper, se under disse (for eksempel dyr, liv, planter og så videre).
Historie
Fylogenetikken er en forholdsvis ny vitenskap. På 1800-tallet gjorde komparative anatomer og paleontologer riktignok mange oppdagelser som har vært av stor betydning for senere analyser. Men i og med at analyseverktøyene manglet, var disse tidligere undersøkelsenes resultater bare av begrenset verdi. Først på 1950- og 60-tallet ble de nødvendige metodene utviklet: Andre metoder har blitt utviklet enda senere, og nye og forbedrede analyseverktøy er stadig under utvikling. Det var imidlertid ikke før på 1980-tallet at disse fylogenetiske metodene ble tatt i utstrakt bruk.
Den thailandsk-laotiske grensetrefningen 1984
Gjennom 1980-tallet var det tre konflikter mellom Thailand og Laos - en båttrefning i 1980, en konflikt over tre landsbyer i 1984 og Den thailandsk-laotiske grensekrigen mellom 1987 og 1988. Denne artikkelen tar for seg trefningen i 1984.
Forhistorie
Frem til 1984 hadde det vært svært dårlige forhold mellom Laos og Thailand. Årsaken til dette, var en tvist om tre landsbyer i Xaignabouli-provinsen i Laos. Thailand hevdet at disse landsbyene rettmessig var en del av Phitsanulok-provinsen, og det kan henvises til flere tilfeller hvor thailandske tropper bevegde seg inn på området som Laos de facto kontrollerte og drev rekognosering og logging. Thailand kritiserte Vietnam, som hadde 40,000 soldater i landet, og hevdet at det var styresmaktene i Hanoi som fremprovoserte konflikten ved å gjennomføre tallrike raid. Vietnam avviste anklagene, og hevdet at de thailandske styrkene drev ulovlige aktiviteter i Laos.
Den rasende oksen
Den rasende oksen (originaltittel Raging Bull) er en film av Martin Scorsese fra 1980. Manuskriptet er skrevet av Paul Schrader og Mardik Martin basert på memoarboken Raging Bull: My Story.
Etter en del blandede kritikker til å begynne med, fikk den etter hvert svært høy anseelse, og blir nå i vide kretser ansett som en av historiens beste filmer. Filmen ble innlemmet i National Film Registry i 1990, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle». I 1998 ble den kåret til filmhistoriens 24. beste spillefilm fra USA på listen «AFI's 100 Years...100 Movies». Da listen ble oppdatert i 2007 lå den på 4. plass.
Medvirkende
Hovedrolleinnehaver er Robert De Niro som Jake LaMotta, en temperamentsfull og paranoid, men hengiven bokser som bryter forbindelsen med venner og familie. Joe Pesci spiller rollen som Joey, La Mottas bror og manager, og Cathy Moriarty spiller hans mishandlede kone. Andre skuespillere er Nicholas Colasanto (som senere spilte figuren «Coach» i TV-komiserien Cheers), Theresa Saldana og Frank Vincent, som også spilte i mange filmer regissert av Martin Scorsese.
Handling
I 1941 deltar LaMotta i en stor boksekamp mot Jimmy Reeves, hvor han led sitt første tap. Jakes bror, Joey LaMotta, diskuterer en potensielt kamp mot Salvy Batts. En tid etterpå oppdager Jake en femten år gammel jente som heter Vickie, ved et utendørs svømmebasseng i Bronx-området. De begynner ett forhold, selv om han allerede er gift. I 1943 beseirer han Sugar Ray Robinson, og de har om-kamp tre uker senere. Til tross at Jake dominerer under kampen, bestemmer dommerne overraskende til fordel for Robinson.
Jake bekymrer seg ofte for at Vickie har følelser for andre menn, spesielt når hun kommenterer Tony Janiro, Jakes motstander i hans neste kamp. Hans sjalusi blir enda mer tydelig når han brutalt beseirer Janiro foran den lokale Mafia-sjefen, Tommy Como. I 1949 vinner han et mesterskap i mellomvekt mot Marcel Cerdan. Jake spør Vickie om hun har hatt forhold med andre menn, og hun sier hadde sex med hele nabolaget (inkludert broren hans og Tommy Como)
Frederik Krebs
Frederik Christian Krebs (født 24. august 1845 i Reinbek i Holstein, død 28. mai 1925 i Lund, Sverige) var en danskfødt maler og kunstlærer.
Krebs studerte ved Kunstakademiet 1862-1868, startet deretter en privat malerskole i København. I 1882 flyttet han til Lund, hvor han først var tegnelærer ved døvstummeskolen, senere også ved den tekniske skolen. Han ga også utstrakt privatundervisning, blant annet til Hannah Ryggen.
Blant Frederik Christian Krebs' arbeider er ca. 20 altertavler i Skåne. Krebs er begravet på Frederiksberg kirkegård ved København.
Forkrøpning
Arbeidet med å sage til listverk krever fortsatt omtanke, men er blitt lettere med moderne gjæringssager.
Gnathoenia
Gnathoenia er en gruppe av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, mørkfargede trebukker med lyse flekker på dekkvingene. Kroppsformen er bred og kraftig.
Utbredelse
Slekten er utbredt i Sentral- og Vest-Afrika.
Superdelegat
Superdelegat er en uoffisiell benevnelse på enkelte av delegatene til Det demokratiske partiets nominasjonslandsmøte, der presidentkandidaten til Det demokratiske partiet blir offisielt nominert.
Forpliktede delegater
Under nominasjonsprosessen blir de fleste delegatene til Det demokratiske partiets nominasjonslandsmøte valgt direkte av velgerne, gjennom direkte demokrati, i hver enkelt delstat og amerikansk territorium. Dette skjer enten ved primærvalg eller caucuser. Disse folkevalgte delegatene kalles «forpliktede delegater». Forpliktede delegater har på forhånd kunngjort sin støtte til en bestemt presidentkandidat, og fordeles mellom kandidatene basert på deres oppslutning blant velgerne. I Det demokratiske partiets regelverk fra 2006 heter det: «Delegater som er valgt til det nasjonale konvent, og som har forpliktet seg til en presidentkandidat, skal etter beste samvittighet gjenspeile dommen til de som valgte dem.». Og videre: ''«Ingen delegat ... skal ifølge loven eller partiets regelverk ha mandat til å stemme i strid med vedkommendes valg av presidentkandidat som ble kunngjort da delegaten ble valgt.»''
De forpliktede delegatene er inndelt i tre kategorier:
Antall forpliktede delegater fra hver delstat er fastsatt før nominasjonsprosessen i Det demokratiske partiet innledes.
«Superdelegatene»
De såkalte «superdelegatene» er ikke forpliktet til å stemme på noen bestemt kandidat. De foretar sine selvstendige valg, uavhengig av nominasjonsvalgene.
Det demokratiske partiet bruker ikke offisielt benevnelsen «superdelegater»; navnet var opprinnelig et skjellsord som ble introdusert av feministen Susan Estrich fra Massachusetts. Hun hevdet at ordningen med slike delegater favoriserte menn fremfor kvinner, og hvite fremfor afro-amerikanere.
Etterhvert ble navnet innarbeidet i språket, og brukes i dagligtale av amerikanske aviser og TV-stasjoner, deriblant CNN, uten noen nedsettende betydning.
«Superdelegatene» består av to kategorier:
Den første kategorien kan endog stemme på kandidater som har trukket sitt kandidatur.
Mens antall forpliktede delegater er fastsatt for hver enkelt delstat, kan antall «superdelegater» i teorien forandre seg i løpet av valgkampen.
Under nominasjonen av demokratenes kandidat til presidentvalget i 2008, sendes det totalt 4 434 delegater til Det demokratiske partiets nominasjonslandsmøte. Av disse er 3 406 forpliktede delegater, mens 1 028 er «superdelegater». Antall delegater som behøves for å vinne nominasjonen er 2 118.
Historie
Etter Demokratenes nominasjonslandsmøte i 1968 ble reglene for utvelgelse av delegater endret ved å følge anbefalingene fra McGovern-Fraser kommisjonen. Hensikten var å gjøre delegatene mindre avhengige av partilederne og mer i takt med grasrota i partiet, som hadde stemt på ulike kandidater ved primærvalg eller caucuser.
Enkelte demokrater hevdet at disse forandringene svekket valgkampen til de demokratiske presidentkandidatene George McGovern i 1972 og Jimmy Carter i 1980. Partiet utnevnte en kommisjon ledet av Jim Hunt, guvernør av Nord-Carolina, som i 1982 fikk medhold i at et antall delegater skulle utgjøres av uforpliktede medlemmer av Kongressen, samt ledere og nestledere av partiets delstatsavdelinger.
Da ordningen ble en realitet i 1984, utnevnte demokratene 164 superdelegater, eller 14% av delegatene. Antallet har stadig økt, og utgjør i 2008 ca. 20% av delegatene.
Under presidentvalget i USA 1984 var Gary Hart og Walter Mondale hovedmotstandere under nominasjonsprosessen. Resultatene fra primærvalg og caucuser var jevne, men Mondale ble nominert på grunn av støtte fra nesten samtlige superdelegater.
I 1984 var delstatspartienes ledere og nestledere obligatoriske superdelegater. Av de øvrige ble 60% valgt av demokrater i kongressen, mens resten var delstatsguvernører og storbyborgermestere, som ble valgt av delstatenes partiavdelinger.
I 1988 ble 80% av de øvrige superdelegatene valgt av demokrater i kongressen. Dette året ble også «fremtredende partiledere» tilføyd som grunnlag for å bli superdelegat. Tidligere deltagere i demokratenes landsmøte ble tilføyd i 1996, og i 2000 ble minoritetsledere i Representantenes hus og Senatet tilføyd som superdelegater.
Litteratur
[Dem2006] Democratic National Committee, 19. august 2006: Delegate Selection Rules for the 2008 Democratic National Convention.
Devonøya
På grunn av sitt strenge arktiske klima har øya en svært artsfattig flora og fauna. Den har en liten stamme av moskusfe; ellers finnes noen få arter av mindre pattedyr og fugler. Sommertemperaturene overstiger sjelden 10°C, og vekstsesongens lengde er 40-55 dager. Om vinteren kan temperaturen gå ned til -50°C.
Berggrunnen består av prekambriske gneiser og paleozoiske leirskifre. En interessant geologisk struktur er Haughton-krateret, som ble dannet ved et meteorittnedslag for 23 millioner år siden. Meteoritten har hatt en anslått størrelse på 2 km i diameter, og krateret – som i dag er en innsjø – måler 20 km i diameter.
Historie
Øya har i perioder vært bebodd av inuitter, men har siden 1936 ikke hatt fast bosetting. Kanadiske myndigheter etablerte i 1924 Dundas Harbour (74°31'N 82°30'V) som en utpost for å kontrollere utenlandsk hvalfangst og annen aktivitet. I 1933 ble stasjonen utleid til Hudson's Bay Company. Den var periodevis bemannet til 1951.
Siden 2004 har NASA gjort geologiske, hydrologiske, botaniske og mikrobiologiske studier på øya som et ledd i sin forskning på planeten Mars.
Tårnelva (Lenvik)
Tårnelva er ei elv i Senja kommune i Troms og Finnmark fylke. Den har utspring fra Tårnvatnet og renner mot vest til den munner ut i Rossfjordvatnet ved bygda Tårnelv. Elva er 3,36 kilometer lang, og har et nedbørfelt på 38,72 km². Middelvannføringen ved munningen er 1,76 m³/s.
Elva renner gjennom en åpen og skogkledt dal, med bebyggelse og jordbruk nede ved Rossfjordvatnet. Den danner en rekke mindre fosser, som fra øverst til nederst er: Hornfossen, Gjerdfossen, Storfossen, Smalfossen og Kvernfossen. Fylkesvei 261 krysser elva et par hundre meter før munningen.
Tårnelva er en del av Rossfjordvassdraget, som i 1973 ble vernet mot kraftutbygging i Verneplan I for vassdrag.
Rune Berg (politiker)
Rune Berg (født 4. oktober 1956) er en norsk lokalpolitiker som representerer Senterpartiet. Fra 2015 er han ordfører i Saltdal kommune i Nordland.
Før han ble ordfører var Berg utmarkskonsulent i Saltdal kommune.
Diminutiv
Diminutiv (fra latin diminutivus, tidligere deminutivus) er et avledet ord som betegner en mindre form av det som det opprinnelige ordet betegner. Diminutiv dannes oftest med et suffiks som er spesifikt for det aktuelle språket. På norsk finnes diminutivsuffikset -ling i for eksempel grevling og mannsling, men det brukes ikke lenger aktivt til å danne nye ord.
På engelsk brukes suffikset -let (starlet, booklet), på tysk -chen og -lein, på afrikaans -tjie, på nederlandsk -tje, på fransk -ette, på spansk -ito og -ita, f.eks. poco – poquito, på portugisisk -inho eller -inha og på italiensk -ino, -ina, -etto eller -etta, f.eks. piazza – piazzetta.
Nederlandsk er et språk der diminutiv brukes veldig ofte. Nesten alle ord på nederlandsk (til og med adverb og adjektiv) kan forminskes med diminutiv (som slutter på -(e)tje, -kje, -pje). I samisk kan alle ord bøyes i diminutiv form ved å endre konsonantklyngen i midten av ordet (stadieveksling) og tilføye endelsen -áš, eksempelvis beaivi (sol) til beaivváš (lille sol, kjære sol).
På spansk brukes suffiksene –ito og –ita, for eksempel poco – poquito
Thorleif Schjelderup
Thorleif Schjelderup er navnet til flere personer:
Bernt Aardal
Bernt Aardal (født 9. oktober 1950 i Drammen) er valgforsker og professor ved Institutt for statsvitenskap, Universitetet i Oslo.
Aardal er født i Drammen, men vokste opp i Kristiansund, Oslo, Oppdal, Bergen og Tromsø. Han ble magister (mag.art.) i statsvitenskap ved UiO i 1979 med magisteravhandlingen ''Økonomi, Ideologi og Strategi. En analyse av EF-debatten i norske og danske organisasjonstidsskrifter 1961-1972''. Han samarbeidet i mange år med samfunnsforskeren og professoren Henry Valen. I 1993 ble han dr.philos. med avhandlingen ''Energi og miljø. Nye stridsspørsmål i møte med gamle strukturer''.
Bernt Aardal var styreleder for Institutt for fredsforskning (PRIO) fra 2007 til 2015 og var styremedlem samme sted 1998-2004. Han var også styreleder for Norsk samfunnsvitenskapelig datatjeneste fra 2003 til 2010. Han var medlem av Valglovutvalget 1997–2000 og er medlem av Valglovutvalget 2017-2020. Han har også ledet et faglig utvalg som utredet elektronisk stemmegivning, nedsatt av Kommunal- og regionaldepartementet 2004–2005.
Aardal er ofte brukt som kommentator i media i forbindelse med valg og valgkamp og var ekspertkommentator i NRK TVs valgsendinger 1997–2017. Han leverer også data og analyser for partibarometre og meningsmålinger.
Stockholms stadsbibliotek
Konkurranse om et tilbygg ble utlyst sommeren 2006, og i november 2007 ble det kjent at forslaget Delphinium av Heike Hanada hadde vunnet. Det er imidlertid ikke tatt noen beslutning om bygging, og i diskusjonen som pågår har mange tatt til orde for et helt nytt hovedbibliotek.
Al Richardson (end)
Alvin Richardson (født 1. februar 1935 i New Orleans i Louisiana, død 6. desember 1977 i Los Angeles County i California) var en amerikansk fotballspiller som spilte for Boston Patriots i American Football League (AFL). I college spilte han for Grambling State University.
NOU 1989: 14, Aarbakke-utvalget
NOU 1989:14 «Bedrifts- og kapitalbeskatningen – en skisse til reform» er en norsk offentlig utredning (NOU). Utvalget bak utredningen ble ledet av professor Magnus Aarbakke ved Det juridiske fakultet ved Universitetet i Oslo, og det blir gjerne referert til som «Aarbakkeutvalget» eller «Skattereformutvalget».
Aarbakkeutvalget definerer næringsnøytralitet som «Likebehandling mellom næringer i skattepolitikken». Senere har begrepet blitt benyttet på andre politikkområder, ikke bare skattepolitikken.
Aarbakkeutvalget la i NOU 1991:17 fram en egen delutredning om beskatning av formue.
Denne offentlige utredningen er en av tre store offentlige utredninger som har bidratt til omlegging av kapital- og bedriftsbeskatningen med stor betydning både for den personlige beskatningen og næringsbeskatningen. De to andre offentlige utvalgene er Skattekommisjonen (NOU 1984: 22) og Skaugeutvalget (NOU 2003:9).
Henoks bøker
Henoks bøker er navnet på tre apokryfiske verk som knyttes til Henok (Enok), en av forfedrene før vannflommen.
Marco Polo internasjonale lufthavn
Marco Polo internasjonale lufthavn (IATA: VCE, ICAO: LIPZ) er en flyplass utenfor Venezia i Italia. Flyplassen ligger på fastlandet i Tessera. Flyplassen er oppkalt etter den kjente venetianske oppdageren Marco Polo. Marco Polo lufthavn regnes som en av de viktigste flyplassene i Nord-Italia (sammen med Malpensa og Linate i Milano).
Ellef Ringnes’ øy
Ellef Ringnes' øy (engelsk: Ellef Ringnes Island) er en av Sverdrupøyene i arktisk Canada. Den har et flateinnhold på 11 295 km², og er en av verdens største ubebodde øyer. På vestkysten av øya ligger værstasjonen Isachsen.
Den norske oppdageren Otto Sverdrup utforska øya omkring 1900 og ga den navn etter Ellef Ringnes, den ene av bryggerieierne som hadde støttet ekspedisjonen økonomisk. Naboøya ble oppkalt etter broren Amund Ringnes. Norge gjorde krav på øya fra 1902, men frafalt kravet i 1930.
Ellef Ringnes' øy er det foreløpig siste landområdet som har hatt den magnetiske nordpol. I 1994 fastslo canadiske vitenskapsmenn at den magnetiske polen lå på øya. Den har siden flytta seg ut i Polhavet, og ligger i dag ca. 400 km nord-nordvest for øya.
Grenaa
Grenaa eller Grenå er en havneby i Norddjurs kommune i Danmark med 14,176 innbyggere per 2022. Byen ble etablert som kjøpstad på 1200-tallet. Den var administrasjonssenter i tidligere Grenaa kommune og fortsatte som det i den nye kommunen etter kommunalreformen i 2007.
Endalen
Endalen er en rundt syv kilometer lang sidedal til Adventdalen på Spitsbergen, Svalbard. Den er en u-dal, med bratte sider og flat bunn. Den munner ut i Adventdalen mellom Bayfjellnosa og Lindholmhøgda, rundt fire kilometer øst for Longyearbyen. Øverst i dalen ligger Bogerbreen, som er kilde for Endalselva som renner gjennom dalen. Breen har en mektig morene med ganske brede smelteelver, som så vidt kan forseres.
Om lag to kilometer innover fra Adventdalen ligger den nå nedlagte Gruve 5, på østsida av Endalen.
Navnet betyr «Dal nr. 1» og ble først brukt av det amerikanske selskapet Arctic Coal Co., som drev kullgruver i Longyeardalen, og som i 1916 ble overtatt av Store Norske.
I 1933 flyttet Store Norske et hus fra Todalen og over til Endalen, det ble brukt for anleggs- og fangstformål.
Thorleif Schønberg Schjelderup
Thorleif Schønberg Schjelderup (født 24. februar 1749 i Veøy, død 2. januar 1807 på Vevlen i Id) var norsk offiser (kaptein). Han var bestefar til Thorleif Schjelderup (1822–1883), norsk konsul og kjøpmann i Kristiania og videre oldefar til Gunnar Schjelderup og høyesterettsdommeren Ferdinand Schjelderup.
Keith Stroud
Keith Stroud (født 12. august 1969 i Hampshire) er en engelsk fotballdommer. Debuten i Premier League var i sesongen 2005/06 og var mellom Blackburn Rovers og Sunderland AFC.
Han har dømt 14 kamper i Premier League.
Cornhill
Cornhill er en av det historiske Londons tre høyder – de andre er Tower Hill og Ludgate Hill. Cornhill er City of Londons høyeste punkt. Cornhill er også navnet på en av Citys tradisjonelle administrative bydeler (Cornhill Ward)
Høydedraget Cornhill ved bekken Walbrook ble bebygd av romerne kort etter invasjonen i år 43, og det var her Lundinium ble gjenoppbygd etter Boadiceas plyndring i år 60. I middelalderen ble byens gapestokk reist på Cornhill, og det var her Daniel Defoe ble satt i 1703 etter å ha skrevet en satirisk pamflett om øvrigheten. I 1652 åpna Londons første kaffehus i St Michael's Alley ved Cornhill.
I dag er Cornhill navnet på gata som går mellom Bank undergrunnsstasjon og Bishopsgate. Her ligger det luksuriøse kjøpesenteret Royal Exchange og de to imponerende kirkene St Peter upon Cornhill og St Michael, begge gjenoppbygd etter bybrannen i 1666 og tegna av Christopher Wren. Den siste ligger på ruinene av romernes forum. Ellers er Cornhill kjent for sine spesialforretninger for optikk.
Groupama-FDJ
Groupama-FDJ (tidl. Française des Jeux /FDJ) er et profesjonelt, fransk sykkellag. Laget ble stiftet i 1997, og har hele tiden vært sponset av det franske nasjonallotteriet. Laglederen heter Marc Madiot, en tidligere proffsyklist og vinner av Paris–Roubaix. Laget er dominert av franske ryttere.
Jack Rudolph
John Lawrence Rudolph (født 21. mars 1938 i St. Louis i Missouri, død 23. juni 2019) var en linebacker i amerikansk fotball som spilte seks sesonger i American Football League (AFL), først for Boston Patriots og deretter for Miami Dolphins. Rudolph spilte både i Patriots’ og Dolphins’ første sesong.
Fiskesaus
Fiskesaus er en smaksetter som produseres av fermentert fisk. Uttrykket benyttes for å beskrive et stort antall produkter som har vært kjent i forskjellige kulturer tildels i årtusener. Fiskesaus benyttes i sørøstasiatisk og sørkinesisk matlaging, på samme måte som soyasaus brukes i Japan og Korea. I Sørøst-Asia benyttes den også som dypp for fisk, reker, svinekjøtt og kylling.
Sorter
Noen fiskesauser lages av rå fisk, andre av tørket fisk; noen av utelukkende en sort fisk, andre av en blanding inklusive skalldyr; noen av hele fisken, andre kun av fiskeblodet eller innvollene. Noen sauser inneholder bare fisk og salt, andre er tilført urter og krydder. Fiskesaus som bare har gjæret en kortere tid har en sterk fiskesmak. Med lengre fermentering minsker denne smaken, og sausen får en mer nøtte- og ostelignende smak.
Øst-Asia
Asiatisk fiskesaus lages ofte av ansjos, salt og vann, og må benyttes med forsiktighet på grunn av dens sterke smak. Den vietnamesiske varianten kalles nước mắm, og dens thailandske motstykke kalles nam pla (น้ำปลา). I Kina heter den yúlù (魚露), i Korea yeotgal (엿갈), i Indonesia kecap ikan og på Filippinene heter den patis. I Japan brukes tre typer fiskesauser; shottsuru i Akitaprovinsen, ishiru i Ishikawaprovinsen og ikanago-jōyu i Kagawaprovinsen.
Den indonesiske halvflytende fiskpastan trasi, den kambodsjanske prahok, den malaysiske belacan, som kalles «teglsteiner» og lages av gjæret krill, er noen andre populære varianter.
Laotisk fiskesaus, padek, lages utelukkende av ferskvannsfisk.
Europa
En lignende fiskesaus var vanlig i det gamle romerske kjøkken. På latin het den garum eller liquamen. Den fantes i mange varianter, for eksempel oxygarum (som var blandet med eddik), meligarum (blandet med honning), osv. Garum var en av handelsvarene fra Hispania Baetica.
Highland terrier
Highland terrier (skotsk høylandsterrier) var en fellesbetegnelse som på 1800-tallet ble brukt til å beskrive små terriere med opprinnelse fra det skotske høylandet. Typen har vært kjent i Skottland siden 1500-tallet.
Bergljot Stokkan
Bergljot Stokkan (født 4. mai 1932) er en norsk politiker. Hun var ordfører i Hitra kommune for Senterpartiet 1981–1983 og da hun ble valgt ble hun kommunens første kvinnelige ordfører. I 2011 ble hun innvalgt i Hitra kommunestyre for Pensjonistpartiet.
Fiskesaus
Eksterne lenker
Bugguong
Highland terrier
Skotske høylandsterriere eksisterte trolig som lokale typer med relativt stor variasjon i både utseende og størrelse (selv om de nok var små). Dette var hunder som opprinnelig ble avlet som hetsende hihunder og brukt til jakt på skadedyr, som smågangere, rødrev og mårdyr.
Riot
Riot, siden 2013 kjent som Riot V, er et amerikansk heavy metal-band startet i New York City av gitarist Mark Reale i 1975.
Bandet hadde sin storhetstid tidlig på 1980-tallet, men er fortsatt aktive og spilte på 70000 Tons of Metal-festivalen i 2012. Reale, som er det eneste medlemmet som hadde vært med i bandet siden starten, døde 25. januar 2012 56 år gammel av Crohns sykdom. Bandet ble samlet igjen i 2013, men valgte da å kalle seg Riot V.
Apechtes
Apechtes er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, slanke, brunspraglete trebukker. Kroppen er noe knudrete og kamuflasjefarget. Antennene er litt lengre enn kroppen og har en påfallende dusk av mørke hår nær spissen. Hver dekkvinge har en tann ved bakkanten.
Utbredelse
Gruppen er utbredt i Mellom-Amerika (Mexico, Guatemala, Honduras).
Anais Granofsky
Anais Granofsky (født 14. mai 1973) er en canadisk skuespillerinne, produsent og regissør. Hun er best kjent for rollen som Lucy Fernandez i seriene Degrassi Junior High og Degrassi High.
Tidlig liv
Granofsky ble født i Springfield, Ohio, med en afroamerikansk mor og en canadisk far av rumensk, jødisk opphav. Phil Granovsky er bestefaren hennes på farens side.
Karriere
Hun begynte karrieren som en barneskuespiller i 1985 i rollen som Sophie i "Owl TV". Etter det fikk hun en rolle i den canadiske TV-serien The Kids of Degrassi Street.
Fra 1987 til 1991 spilte Granofsky rollen som Lucy Fernandez i både Degrassi Junior High og Degrassi High. Hun hadde også en rolle i TV-filmen School's Out, som var seriens finale i 1992. Granofsky har siden hatt gjesteroller i andre TV-serier, inkludert Counterstrike, Forever Knight, og Grøsserne.
Etter Degrassi flyttet hun til New York for å gå på filmskole ved NYU, før hun flyttet tilbake til Toronto hvor hun spilte i filmer og TV-serier over det neste tiåret. I 1997 spilte hun en rolle i TV-serien Fast Track sammen med Keith Carradine. Hun hadde også roller i La Femme Nikita og Soul Food.
Thorleif Schjelderup (1822–1883)
Thorleif Schjelderup (født 2. juni 1822, død 11. desember 1883) var en norsk konsul og kjøpmann i Kristiania. Barnebarn av Thorleif Schønberg Schjelderup.
Anais Granofsky
Karriere
Granofsky har også skrevet og regissert flere filmer, inkludert On Their Knees (hvor hun også hadde en rolle) og The Limb Salesman. Hun har regissert episoder av Degrassi: The Next Generation, Bliss og Da Kink in My Hair.
Thorleif Schjelderup (1822–1883)
Han var far til billedhuggeren Menga Schjelderup-Ebbe og Thorleif Frederik Schjelderup (1859–1920) som var en norsk kjøpmann (grosserer) og en av landets rikeste, og som igjen, var far til Gunnar Schjelderup og høyesterettsdommeren Ferdinand Schjelderup.
Anais Granofsky
Karriere
Granofsky er gift og har tre barn.
Tomasz Wróblewski
Tomasz «Orion» Wróblewski (født 2. juni 1980 i Polen) er en polsk bassist, vokalist og gitarist. Tomasz startet opp Vesania i 1997 og har vært vokalist siden den tiden. Han spiller også bassgitar for Behemoth.
HMS «Svensksund»
HMS «Svensksund» var to ulike kanonbåter i den svenske flåten:
Aripert II
Aripert II var konge i Det langobardiske kongerike fra 701 til 712. Han var sønn av Raginpert, hertug av Torino, som tilranet seg kongetronen i 701 da han med makt avsatte sin grandnevø kong Liutpert. Aripert tilhørte den bayerske dynastiet agilulfingerne som var det ledende herskerdynastiet i langobardenes rike.
Bakgrunn
Langobardene var et germansk folkeslag som var på vandring sørover og østover i Europa tidlig i folkevandringstiden. De nevnes allerede hos den romerske historikeren Tacitus i hans bok Germania fra 98 e. Kr. og de ble av ham betegnet som dyktige krigere. På Aripert II’s tid var de etablert som herskere over store deler av Italia i det vakum som hadde oppstått etter Vestromerrikets fall på 470-tallet og østgoternes knusende nederlag rundt 550. Det langobardiske riket i Italia varte fram til slutten av det 8. århundre.
Kampen mot Liutpert
Da kong Cunincpert døde i 700 etterlot han seg den mindreårige sønnen og medkongen Liutpert på kongetronen. Hertug Ansprand av Asti ble utnevnt til regent. Det oppsto strid om kongemakten etter Cunincperts død, og Raginpert angrep Ansprand og hans allierte, hertug Rotarit av Bergamo, tidlig i 701. Ragimpert vant med støtte fra sitt kjerneområde Neustria, og han avsatte kong Liutpert etter bare åtte måneders regjeringstid. Ragimpert døde allerede samme år som han ble konge, i 701. Han hadde innsatt sin sønn Aripert II som medkonge og denne overtok makten. Liutperts medspillere hertugene Ansprand og Rotarit handlet raskt og fikk Aripert II avsatt og fengslet. Liutpert ble på nytt innsatt som konge.
Aripert II klarte å rømme fra fengslet og fikk samlet sine styrker. Han beseiret Ansprand i Pavia og fikk Liutpert arrestert. Ansprand flyktet til Comacina, en øy i Comosjøen med en festning hvor også Liuperts far Cunincpert hadde søkt tilflukt under Alahis’ opprør i 688. Han slo også hertug Rotarit og fikk Liutpert drept, angivelig druknet i et bad, i 702. Aripert angrep Ansprand og sendte ham på flukt. Ansprands sønn Sigiprand ble tatt til fange og blindet, mens hans yngre bror Liutprand ble løslatt og kunne dra etter sin far. Liutprand ble senere (i 712) langobardisk konge etter at Aripert var død.
Regjeringstiden
Aripert beholdt makten til sin død i 712, men det var store uroligheter i hans regjeringstid. I 703 gikk hertug Faraoald II av Spoleto til angrep på Eksarkatet Ravenna. Spoleto var et mektig langobardisk hertugdømme med stor grad av selvstendighet, men angrepet ble ikke støttet av Aripert. Ravenna var Østromerrikets brohode i Italia og var også av betydning for den katolske kirke. Aripert ønsket ikke å legge seg ut med bysantinerne eller pave Johannes VI. Aripert prøvde likevel å hevde sin autoritet i Spoleto og Benevento, og han prøvde (i 707) å gjøre seg til venns med paven ved å donere jord til den hellige stol.
I 711 dukket den forviste Ansprand opp med en hær som var stilt til disposisjon av Theudebert II, hertugen av Bayern. Han fikk også støtte av andre folk østfra. Han møtte Ariperts hær ved Pavia. Ingen av partene vant noen militær seier, men Aripert trakk seg likevel tilbake til byen Pavia hvor han tok med seg sine skatter og flyktet mot Frankerriket. Han druknet under forsøk på å krysse elva Ticino. Liket hans ble funnet og begravet i en kirke i Pavia som kong Aripert I hadde oppført.
Ansprand, den tidligere hertugen av Asti, ble deretter hyllet som langobardenes nye konge.
Strandarve
Strandarve (Honckenya peploides) er en kyst- og strandplante i nellikfamilien som vokser på karrig mark og i sand, med krypende, lyse røtter og grønne, sukkulente (kjøttfulle) små blader som er spisse ytterst. Høyden er 4–10 cm, og planten er bestanddannende og kan danne lave "tepper" på bakken.
Joseph Chénier
Marie-Joseph Chénier (født 11. februar 1764 i Konstantinopel, død 10. januar 1811 i Paris) var en fransk forfatter. Han var sønn av Louis de Chénier og bror til André-Marie de Chénier.
Strandarve
Blomstene hos hunnen er svært små, og hvite. Hannblomstenes kronblad er klart større, inntil 4 mm lange. Strandarve har 3 grifler, og en frøkapsel som ved modning deler seg i tre med krokete spisser.
Joseph Chénier
Med mønster fra Voltaire skrev Chénier teaterstykker ut av den overbevisning at teaterkunstens fremste oppgave var å dyrke kjærligheten til dygden, lovene og friheten og vekke avsky for fanatismen og tyranniet. Ut fra disse prinsipper skrev han stykkene Charles IX (1789), Jean Calas (1791), Henri VIII (1791), Caius Gracchus (1792) og Fénelon (1793). Hans drama Timoléon (1794) ble imidlertid stanset av sensuren under Robespierre.
Strandarve
Strandarve er flerårig og nøysom, den vokser på sandgrunn langs strender på hele kysten. Den binder sanddyner, ofte sammen med strandreddik eller strandrug.
Et viktig kjennetegn er at de hvite blomstene er svært små på hunnblomstene, og sitter innimellom gulgrønne begerblad (4 mm), samt at selve de sukkulente bladene sitter i grupper på stilken slik at de ovenfra ser ut som en firkantet bladstruktur.
Joseph Chénier
Chénier ble i 1802 medlem av det franske akademi og var 1803–06 overinspektør øver undervisningsvesenet. Hans Tableau historique de l'état et de progrès de la littérature française depuis 1789 ble utgitt i 1808. Hans Oeuvres complètes (samlede verker) kom i åtte bind 1823–27.
Sogn hagekoloni
Sogn hagekoloni er en hagekoloni som ligger helt sør i strøket Sogn i Bydel Nordre Aker i Oslo. I vest ligger Vestgrensa studentby og strøket Gaustadbekkdalen, i sør avgrenser Sognsvannsbanen hagekolonien fra strøket Ullevål Hageby, i øst avgrenser Sognsveien og i nord Ring 3 hagekolonien fra resten av Sogn. Hagekolonien ble opprinnelig etablert i 1909 på jordene tvers overfor der Ullevål universitetssykehus i dag er etablert. På grunn av bygging av aldershjem ble hagekolonien flyttet til jordene ved siden av Ullevaal Stadion i 1922/23, som tidligere var en søppelfylling. Det hindrer ikke at området i dag er en oase i Oslos støyende og travle hverdag.
Hagekolonien har 204 hytter av forskjellig standard. Størrelsen på hyttene varierer, men maks størrelse er 30 m² + bod på 2 m². Størrelsen på parsellene er i gjennomsnitt 300 m². Parsellene leies av Oslo kommune, mens hyttene eies av den enkelte kolonist.
Parsellene på Sogn er tilknyttet sommervann, men det er ikke tilknyttet kloakknett, bortsett fra hovedhuset som er hagekoloniens forsamlingslokale. Huset leies ut hele året både til kolonister og til andre interesserte. Husets festsal har plass til 80 personer og har alt av dekketøy. Huset har et moderne kjøkken med oppvaskmaskiner.
Det er stor aktivitet i hagen i sesongen (april–oktober). Bl.a. arrangeres det høstmarked hvor kolonistene har laget syltetøy, gelé, saft og masse annet fra hagenes grøde. Markedet er åpen for alle og annonseres på hagens egne internettsider.
I tillegg arrangeres det bingo, pub-kvelder, barne- og ungdomssamlinger og grillkvelder.
Det er åpen kafé hver søndag i sesongen mellom kl. 13 og 15. Kaféen er åpen for alle.
Sogn Hagekoloni er tilknyttet Norges Kolonihageforbund og er medlem av Oslo krets av NKHF.
Point Roberts
Points Roberts er et ikke-inkorporert område i Whatcom fylke i delstaten Washington i USA. I 2010 hadde området 1314 innbyggere. De største bosetningsområdene er Maple Beach og South Beach.
Gretl
gretl er en statistikkpakke lisensiert under GNU General Public License.
Point Roberts
Området ligger ytterst på Tsawwassenhalvøya, og stikker ut fra Delta i Canada og er således en amerikansk eksklave i Canada. Point Roberts kan nås fra resten av USA, enten via veiforbindelse gjennom Canada, ved å krysse bukten Boundary Bay eller ved å bruke områdets småflyplass.
Grensedragningen som skapte dette isolerte US-amerikanske neset ble til med Oregonavtalen (Oregon Treaty) i 1846 som etablerte det amerikanske Oregonterritoriet. Før dette var et svært stort område på det nordamerikanske kontinentets vestkyst, på amerikansk side omtalt som Oregon Country, omtvistet. Oregonavtalen fastsatte at grensen mellom US-amerikansk og britisk Nord-Amerika i dette området skulle følge den 49. breddegrad. – med unntak av Vancouverøya og omliggende småøyer, som forble britisk.
Sex og samfunn, Senter for ung seksualitet
Sex og samfunn, Senter for ung seksualitet er en norsk stiftelse. Sex og samfunn er Norges største senter for seksuell og reproduktiv helse og rettigheter. Sex og samfunns driver klinisk-, undervisnings- og formidlingsarbeid, der den kliniske delen av arbeidet inkluderer Norges største klinikk for seksuell helse. De rundt 14.000 pasientkonsultasjonene som gjennomføres årlig, genererer bred kunnskap som videreformidles til øvrige aktører på feltet. Sex og samfunn mottar i tillegg henvendelser fra hele landet pr. telefon og e-post, både fra målgruppen og fra helsepersonell. Stiftelsen har siden høsten 2015 drevet en nasjonal chat-tjeneste. Sex og samfunn gjennomfører ulike opplæringstiltak som seksualundervisning, opplæring om prevensjon ved alle landets høgskoler og universiteter med utdanningsforløp innenfor helsefag, og kurs med et bredt utvalg tema, inkludert transtematikk, personer som kjøper sex, hiv/aids og langtidsvirkende prevensjon (LARC), tilpasset ulike deltakergrupper. Stiftelsen gjennomfører også tiltak som fagutvikling og kunnskapsspredning blant annet gjennom hospiteringsordning for helsepersonell, utvikling av Metodeboka og drift av nettside med faktaopplysninger om seksuell og reproduktiv helse og rettigheter.
Sex og samfunn har siden starten i 1971 deltatt i samfunnsdebatten og drevet opplysningsarbeid i media, blant beslutningstakere og befolkningen forøvrig. Blant annet jobber stiftelsen som kvalitetssikrer for andre store aktører innenfor feltet, blant annet spørretjenesten Klara Klok og radioprogrammet Juntafil på NRK P3.
Stiftelsen har i de senere årene engasjert seg i politiske prosesser i større grad. Sex og samfunn leverer høringsuttalelser og innspill til partipolitiske program og relevante handlingsplaner og strategier, både lokalt og nasjonalt.
Historie
Sex og samfunn ble etablert 8. februar 1971, under navnet Sosialistiske legers forenings klinikk for seksuell opplysning (SOSLF). I 1990 ble Oslo Arbeidersamfunns kontor for prevensjon og abort, startet av legen Aud Blegen Svindland i 1970, innlemmet i SOSLF og navnet ble endret til Klinikk for seksuell opplysning (KSO).
I 2007 ble navnet endret til Sex og samfunn – senter for ung seksualitet. Fra januar 2014 ble Sex og samfunn en stiftelse.
Femedomstoler
Det fantes inntil ca. 80 frie domstoler som førte femeprosesser. Femedomstolenes prosesser hemmelige og de avsa en rekke dødsdommer. Dommene ble imidlertid sjelden fullbyrdet. Fra midten av 1400-tallet gikk de tysk-romerske keiserne inn for å begrense femedomstolenes virksomhet, og de mistet sin betydning i løpet av den første halvdel av 1500-tallet.
Opprinnelse
Det første belegg for bruken av ordet «veme» stammer fra 1227. Da forekommer det i den tyske ordkombinasjonen «Vemegenossen (femekolleger) fra Wiedenbrück» (Nordrhein-Westfalen). På tysk uttales bokstaven v som på norsk f. Den tyske keiser Ludvig IV av Det tysk-romerske rike ga i 1332 biskop Ludvig av Braunschweig (1324-1346) fullmakt til å opprette visse domstoler «eyn vri gherichte dar inne tzo seczende under konigs banne nach veme rechte, als in dem lande tzo Westfalen recht is».
Etymologi
Ordets opprinnelse og betydning er uklar. Vanligvis blir det forstått som en omskrivning av straff (tysk Strafe), eller som en omskrivning av kollegium. En utviklingshistorisk teori tilsier i følge Eberhard Fricke i Historisches Lexikon Bayerns at det siste alternativet er mest sannsynlig. Dette fordi domstolene i de frie grevskapene var organisert kollegialt.
John J. Pershing
Bakgrunn
John J. Pershings foreldre var forretningsmannen John Fletcher Pershing og Ann Elizabeth Thompson, husmor. Pershings tippoldefar, Frederick Pershing, som opprinnelig het Pfersching, hadde innvandret fra Elsass med skipet «Jacob» fra Amsterdam med ankomst i Philadelphia 2. oktober 1749. Pershings mor var av engelsk slektsbakgrunn. John var den eldste av en søskenflokk på seks barn. Da borgerkrigen begynte støttet faren Unionen og var marketenter for 18th Missouri Volunteer Infantry.
Pershing fikk sin første skoleutdannelse i Laclede på en skole for lovende barn av prominente borgere. Etter high school i 1878 ble han lærer for afroamerikanske barn. Samtidig med lærergjerningen studerte han ved lærerskolen i Kirksville og tok i 1880 en bachelor of science-grad i didaktikk.
Selv om han opprinnelig ikke hadde tanker om noen militær løpebane, gikk han fra 1882 til 1886 på United States Military Academy i West Point nord for New York.
Militær karriere
Etter utdannelsen på West Point ble han sendt til New Mexico og tildelt 6. kavaleriregiment, som blant annet deltok i indianerkrigene. Fra 1891 til 1895 underviste Pershing i militærteknikk ved University of Nebraska i Lincoln. Deretter kom han til 10. kavaleriregiment, der han ledet svarte soldater. Det er fra denne tiden han fikk tilnavnet «Black Jack».
I 1897 ble Pershing militærtaktikkinstruktør ved West Point, der han ble heller dårlig likt av kadettene for sine strenge metoder. Under den spansk-amerikanske krig tjenestegjorde han på Cuba.
I 1899 ble han satt inn mot forskjellige motstandsgrupper på Filippinene.
I 1905 ble han USAs militærattaché i Tokyo. Etter at han hadde vært observatør under den russisk-japanske krig, vendte han i 1909 tilbake til Filippinene der han ble guvernør for Moro Province sør i øygruppen. Her var han i fire år.
I desember 1913 fikk han i oppdrag å overta ledelsen av 8. US-infanteribrigade i Presidio i San Francisco. I 1916 fikk han kommandoen over straffeekspedisjonen som ble sendt for å gå fatt i den meksikanske revolusjonære Pancho Villa, som tidligere samme år angrep med 1500 meksikanere over den amerikanske grense i protest mot at USA hadde anerkjent Venustiano Carranzas nydannede regjering. Mens han var i Mexico omkom hans kone og tre døtre i en husbrann; sønnen Warren overlevde den.
Den 7. mai 1917, 52 dager etter USAs krigserklæring mot Det tyske keiserrike, ble Pershing kalt til Washington. President Woodrow Wilson hadde utnevnt ham til leder for de amerikanske styrkene som ble sendt til Europa, American Expeditionary Force, under første verdenskrig.